
 17.5.2014
 BG
 Официален вестник на Европейския съюз
 L 147/44
 РЕГЛАМЕНТ ЗА ИЗПЪЛНЕНИЕ (ЕС) No 520/2014 НА КОМИСИЯТА
 от 16 май 2014 година
 за добавяне към риболовните квоти за 2014 г. на определени количества, удържани през 2013 г. съгласно член 4, параграф 2 от Регламент (ЕО) No 847/96 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (1), и по-специално член 4, параграф 2 от него,
 като има предвид, че:
 (1)
 Съгласно член 4, параграф 2 от Регламент (ЕО) No 847/96 преди 31 октомври на годината на прилагане на отпуснатата им риболовна квота държавите членки могат да поискат от Комисията да удържи и прехвърли за следващата година до 10 % от тази квота. Комисията следва да прибави удържаното количество към съответната квота.
 (2)
 С регламенти (ЕС) No 1262/2012 (2), (ЕС) No 1088/2012 (3), (ЕС) No 1261/2012 (4), (ЕС) No 39/2013 (5) и (ЕС) No 40/2013 (6) на Съвета се установяват риболовните квоти за определени запаси за 2013 г. и се уточнява за кои запаси могат да се прилагат мерките, предвидени в Регламент (ЕО) No 847/96.
 (3)
 С регламенти (ЕС) No 1262/2012, (ЕС) No 1180/2013 (7), (ЕС) No 24/2014 (8) и (ЕС) No 43/2014 (9) на Съвета се установяват риболовните квоти за определени запаси за 2014 г.
 (4)
 Съгласно член 4, параграф 2 от Регламент (ЕО) No 847/96 някои държави членки са поискали преди 31 октомври 2013 г. част от техните квоти за 2013 г. да бъде удържана и прехвърлена за следващата година. Удържаните количества следва да бъдат добавени към квотата за 2014 г. в границите, посочени в същия регламент.
 (5)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Риболовните квоти, определени за 2014 г. в регламенти (ЕС) No 1262/2012, (ЕС) No 1180/2013, (ЕС) No 24/2014 и (ЕС) No 43/2014, се увеличават, както е посочено в приложението.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 май 2014 година.
 За Комисията
 Председател
 José Manuel BARROSO
 (1) ОВ L 115, 9.5.1996 г., стр. 3.
 (2) Регламент (ЕС) No 1262/2012 на Съвета от 20 декември 2012 г. за определяне на възможностите за риболов за 2013 и 2014 година на някои запаси от дълбоководна риба за корабите на ЕС (ОВ L 356, 22.12.2012 г., стр. 22).
 (3) Регламент (ЕС) No 1088/2012 на Съвета от 20 ноември 2012 г. за определяне на възможностите за риболов на определени рибни запаси и групи рибни запаси, приложими в Балтийско море, за 2013 г. (ОВ L 323, 22.11.2012 г., стр. 2).
 (4) Регламент (ЕС) No 1261/2012 на Съвета от 20 декември 2012 г. за определяне на възможностите за риболов на определени